চাঁদপুরে সড়ক পরিবহন আইন সম্পর্কিত কর্মশালা অনুষ্ঠিত
কর্মশালায় প্রধান অতিথির বক্তব্য রাখছেন পুলিশ সুপার মাহবুবুর রহমান।
চাঁদপুরে সড়ক পরিবহন আইন-২০১৮ সম্পর্কিত কর্মশালা অনুষ্ঠিত হয়েছে। ৭ নভেম্বর বৃহস্পতিবার সকালে পৌর বাসস্ট্যাড এলাকায় এ কর্মশালা হয়।
এতে প্রধান অতিথির বক্তব্য রাখেন পুলিশ সুপার মোঃ মাহবুবুর রহমান।
তিনি বলেন, ট্রাফিক আইন সকলকে মানতে হবে। তবে সব কিছু একটা সিস্টেমের মধ্যে চলে। তবে এই সিস্টেমে কোনরূপ সমস্যা হতে পারে।তাই এই ট্রাফিক আইন সম্পর্কিত ব্যাপারে আমরা পুলিশ সুপার কার্যালয়ে বিশেষ সেল খুলেছি। যে কোন সমস্যায় সরাসরি পুলিশ সুপার কার্যালয়ে যোগাযোগ করবেন আশা করছি।
চাঁদপুর জেলা বাস মিনিবাস মালিক সমিতির সভাপতি আবু নঈম পাটওয়ারী দুলালের সভাপতিত্বে এবং ট্রাফিক সার্জেন্ট রবিউল হাসানের সঞ্চালনায় কর্মশালায় আরো বক্তব্য রাখেন পুলিশ সুপার পদোন্নতিপ্রাপ্ত অতিরিক্ত পুলিশ সুপার (অপরাধ ও প্রশাসন) মোঃ মিজানুর রহমান, চাঁদপুর প্রেসক্লাব সাধারণ সম্পাদক লক্ষণ চন্দ্র সূত্রধর, চাঁদপুর সদর মডেল থানার অফিসার ইনচার্জ মোঃ নাসিম উদ্দিন, জেলা সড়ক পরিবহন শ্রমিক ইউনিয়নের সভাপতি বাবুল মিজি, জেলা মোটর চালকলীগ সভাপতি আনোয়ার গাজী, পদ্মা এক্সপ্রেসের পরিচালক শফিকুর রহমান ভূঁইয়া, হিলশা বাসের পরিচালক কামাল পাটওয়ারী, জেলা বাস মিনিবাস মালিক সমিতির সাধারণ সম্পাদক সোহেবুর রহমান।
এ সময় চাঁদপুরের অতিরিক্ত পুলিশ সুপার (চাঁদপুর সদর সার্কেল) জাহেদ পারভেজ চৌধুরী, ট্রাফিক পুলিশ ইন্সপেক্টর (টি আই) সাইফুল ইসলাম, ট্রাফিক সার্জেন্ট নোমান সজিব,সুব্রত চক্রবর্ত্তী, সুব্রত মল্লিক সহ বিভিন্ন পর্যায়ের শ্রমিক কর্মচারী ও নেতৃবৃন্দ উপস্থিত ছিলেন।
সময় : ০৫:০১ পিএম
174 জন পড়েছেন
আগের পোস্ট চাঁদপুরে দুই সন্তানের মাকে ধর্ষণের অভিযোগে তিনজনের বিরুদ্ধ মামলা
পরের পোস্ট ধেয়ে আসছে ঘুর্ণিঝড় বুলবুল : মোংলা-পায়রায় ৭, চট্টগ্রামে ৬ নম্বর বিপদ সংকেত
ফরিদগঞ্জ মুক্ত দিবস পালন
এখলাছপুর আল-হেরা জামে মসজিদ কমিটি ও এলাকাবাসীর উদ্যোগে ওয়াজ মাহফিল অনুষ্ঠিত